ຂ່າວສານ
ASEP – 11 ຮັບຮອງເອົາຖະແຫຼງການລວມ
ກ່າວຄຳເຫັນທີ່ພິທີອັດ, ທ່ານປະທານຮ່ວມ ASEP-11, ທ່ານ Samdech Akka Moha Ponhea Chakrei Heng Samrin ປະທານສະພາແຫ່ງຊາດ ກຳປູເຈຍ ໄດ້ຢັ້ງຢືນວ່າຜົນການປຶກສາຫາລື, ບັນດາຜູ້ແທນສະໜັບສະໜູນຍຸດທະສາດບຸລິມະສິດ, ນະໂຍບາຍສຳຄັນແນໃສ່ຊຸກຍູ້ການຟື້ນຟູເສດຖະກິດ - ສັງຄົມແບບກວມລວມ, ໝັ້ນຄົງ, ສ້າງຄວາມເຂັ້ມແຂງກວ່ານີ້ອີກ; ສະເໜີມາດຕະການຫຼາຍຢ່າງແນໃສ່ເພີ່ມທະວີການຮ່ວມມືລະຫວ່າງພາກພື້ນໃນຫຼາຍຂົງເຂດ; ຍົກສູງຄຳໝັ້ນສັນຍາປະຕິບັດບັນດາເປົ້າໝາຍພັດທະນາຢ່າງໝັ້ນຄົງຂອງ ສປຊ. ທ່ານປະທານສະພາແຫ່ງຊາດ ກຳປູເຈຍຮຽກຮ້ອງໃຫ້ລັດຖະສະພາສະມາຊິກ ASEP ພະຍາຍາມກວ່ານີ້ອີກໃນການຜັນຂະຫຍາຍ ເປົ້າໝາຍພັດທະນາແບບຍືນຍົງ (SDGs) ຜ່ານການປະກາດໃຊ້ກົດໝາຍ, ນະໂຍບາຍ, ຮັບປະກັນຄວາມສະເໝນພາບລະຫວ່າງການພັດທະນາເສດຖະກິດ ແລະ ຮັກສາສິ່ງແວດລ້ອມໃຫ້ໝັ້ນຄົງ.
ກອງປະຊຸມໄດ້ອອກຖະແຫຼງການຮ່ວມ, ໃນນັ້ນ, ໄດ້ຢືນຢັນຄວາມເໝາະສົມຂອງການທູດລັດຖະສະພາ ແລະ ການພົວພັນຄູ່ຮ່ວມມືລະຫວ່າງລັດຖະສະພາໃນການຊຸກຍູ້ສັນຕິພາບ, ຄວາມໝັ້ນຄົງ, ການພັດທະນາຢ່າງແບບຍືນຍົງ ແລະ ກວມລວມ, ພ້ອມກັນນັ້ນສົ່ງເສີຍການພົວພັນລະຫວ່າງ ASEP ແລະ ເວທີປາໄສການຮ່ວມມື ອາຊີ - ເອີຣົບ (ASEM). ຖະແຫຼງການຮ່ວມກໍເນັ້ນໜັກເຖິງຄວາມສຳຄັນຂອງການເຈລະຈາໃນວົງກວ້າງ, ກໍ່ສ້າງຄວາມເຊື່ອໝັ້ນ ແລະ ນຳໃຊ້ມາດຕະການທາງການທູດໃນການສະກັດກັ້ນສົງຄາມ ແລະ ການປະທະກັນ. ASEP-11 ສະເໜີໃຫ້ບັນດາຄູ່ຮ່ວມມືຂອງ ASEM ຮ່ວມມືຢ່າງແໜ້ນແຟ້ນກວ່ານີ້ອີກໃນການຜະລິດ ແລະ ແຈກຢ່າຍວັກຊິນຕ້ານໂລກລະບາດໂຄວິດ-19 ແນໃສ່ຮັບປະກັນຄວາມສາມາດໄດ້ສຳພັດກັບວັກຊິນຢ່າງສະເໝີພາບ, ສົມທົບກັນຢ່າງຄົບຊຸດ, ຊຸກຍູ້ການສັກວັກຊິນຢ່າງຮອບດ້ານ, ຕ້ານໂລກລະບາດ ໂຄວິດ-19 ຢ່າງ ມີປະສິດທິຜົນ ເພືຶ່ອຟື້ນຟູເສດຖະກິດ - ສັງຄົມຕາມທິດໄວ, ແຮງ ແລະ ຮອບດ້ານ.
ຖະແຫຼງການຮ່ວມຂອງກອງປະຊຸມ ASEP-11 ຈະໄດ້ຍືນສະເໜີໃຫ້ບັນດາການນຳຢູ່ ກອງປະຊຸມສຸດຍອດ ອາຊີ - ເອີີຣົບ ຄັ້ງທີ 13 (ASEP-13) ເຊີ່ງຈະດຳເນີນໃນລະຫວ່າງວັນທີ 25 ຫາ 26 ພະຈິກນີ້.
(ແຫຼ່ງຄັດຈາກ VOV)